Tlettax-il kilo ta' marijuana kienu maqbuda mill-Pulizija fil-port ta' Pozzallo – id-droga kienet fi triqitha lejn Malta. Dak fil-pussess ta' din id-droga għandu 55 sena, u kien ġej Malta bil-karozza. Huwa qajjem suspetti wara li l-Pulizija nnotat imġieba nervuża. Innotat ukoll li kellu viti u boltijiet taħt waħda mis-seats tal-vettura – indikazzjoni ta' qiegħ doppju u l-possibiltà ta' droga moħbija hemm. Fil-fatt hekk kien – id-droga nstabet b'25 pakkett, moħbija fil-bumper, l-istepni u l-bibien. Id-droga li kienet ġejja hawn għandha valur ta' madwar €200,000.